Gesteelde kunswerke gevindMaggie Laubser se Cat and Petunias is een van die skilderye wat moontlik opgespoor is. Sandra Janse van Rensburg, woordvoerder van die polisie in Port Elizabeth het bevestig dat die skilderye onder ŉ bankie by ŉ NG-kerk in Sunridgepark opgespoor is. Die polisie het op ŉ wenk reageer en die honde-eenheid het hulle na dié perseel gelei. Die City of Tshwane moet egter bevestig of die kunswerke, wat gevind is, wel die oorspronklike kunswerke is. Van die kunswerke wat teruggekry is sluit Maggie Laubser se Cat and Petunias (1936) en JH Pierneef se Eland and Bird (1961) in. Niemand is nog in verband met die diefstal in hegtenis geneem nie. Die kunsmuseum sal weer vanaf 20 November oop wees vir die publiek.